Elementi i kriteriji vrednovanja i ocjenjivanja

u nastavi **matematike**

|  |  |
| --- | --- |
| Element | Opis elementa ocjenjivanja |
| USVOJENOST NASTAVNIH SADRŽAJA | Učenik:* opisuje matematičke pojmove
* odabire pogodne i matematički ispravne procedure te ih provodi
* provjerava ispravnost matematičkih postupaka i utvrđuje smislenost rezultata
* upotrebljava i povezuje matematičke koncepte.
 |
| PRIMJENA ZNANJA | Učenik:* prepoznaje relevantne elemente problema i naslućuje metode rješavanja
* uspješno primjenjuje odabranu matematičku metodu pri rješavanju problema
* prelazi između različitih matematičkih prikaza
* modelira matematičkim zakonitostima problemske situacije uz raspravu
* ispravno rješava probleme u različitim kontekstima
* provjerava ispravnost matematičkih postupaka i utvrđuje smislenost rješenja problema
* generalizira rješenje.
 |
| SURADNJA U NASTAVNOM PROCESU |  Učenik:* koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanom izražavanju
* koristi se odgovarajućim matematičkim prikazima za predstavljanje podataka
* svoje razmišljanje iznosi cjelovitim, suvislim i sažetim matematičkim rečenicama
* postavlja pitanja i odgovara na pitanja koja nadilaze opseg izvorno postavljenoga pitanja
* organizira informacije u logičku strukturu
* primjereno se koristi tehnologijom
* surađuje u grupnom radu.

Ovim elementom ocjenjivat će se i domaća zadaća, prezentacije i plakati. |

**Usvojenost nastavnih sadržaja**

|  |  |
| --- | --- |
| Odličan: | Brzo, samostalno, točno, temeljito i argumentirano rješavanje složenijih zadataka. Odlično povezivanje gradiva te snalaženje u novom gradivu i novim tipovima zadataka. Svoje postupke objašnjava jasno, precizno i sa sigurnošću. Dobro poznavanje i uspješno primjenjivanje matematičkih pravila. |
| Vrlo dobar: | Umjereno brzo, samostalno i uglavnom točno rješavanje složenijih zadataka. Vrlo dobro povezivanje gradiva i snalaženje u novom gradivu. Svoje postupke objašnjava s nešto jasnoće i preciznosti, ponekad se koristeći odgovarajućom matematičkom terminologijom. Uredne i precizne konstrukcije, crteži i skice u rješavanju zadatka. Matematička pravila primjenjuje uz manju pomoć. |
| Dobar: | Rješavanje poznatih, srednje teških, zadataka bez većih problema, po potrebi uz manju nastavnikovu pomoć. Samostalno opažanje pogrešaka i ispravljanje istih. Sporije rješavanje zadataka. Svoje postupke objašnjava nepotpuno i nesigurno, rijetko koristeći matematičku terminologiju. Uglavnom točne konstrukcije u rješavanju zadatka. Uglavnom redovito pisanje domaćih zadaća. Matematička pravila primjenjuje uz ograničenu pomoć. |
| Dovoljan: | Točno rješavanje jednostavnih i osnovnih zadataka. Sporije rješavanje zadataka. Uočava pogrešku na koju je upozoren i ispravlja ju uz nastavnikovu pomoć. Svoje postupke objašnjava djelomično točno, nepotpuno i nesigurno, ne koristeći matematičke rečenice. Matematička pravila primjenjuje uz pomoć. |
| Nedovoljan: | Zadatke nije u stanju riješiti unatoč pomoći, ne može riješiti ni najosnovnije zadatke. Svoje postupke ne razumije i ne zna objasniti. Ne uočava pogrešku na koju je upozoren i ne zna ju ispraviti. Ne poznaje matematička pravila i nije ih u stanju primijeniti. |

**Pisane provjere znanja:**

|  |  |
| --- | --- |
| Odličan: | 90% - 100% |
| Vrlo dobar: | 75% - 89,5% |
| Dobar: | 60% - 74,5% |
| Dovoljan: | 40% - 59,5% |
| Nedovoljan: | 0% - 39,5% |

**Suradnja u nastavnom procesu**

Domaća zadaća:

|  |  |
| --- | --- |
| Odličan: | Redovito piše domaće zadaće. Zadaća je točna i uredno napisana. |
| Vrlo dobar: | Redovito piše domaće zadaće. Zadaća je uredno napisana. Nije u potpunosti točna. |
| Dobar: | Zadaća je polovično riješena. |
| Dovoljan: | Riješeno je manje od polovice zadaće. Zadaća je netočna i nepregledna. |
| Nedovoljan: | Ne piše domaće zadaće. Tri minusa su negativna ocjena. |

Na svakom satu nastavnik će u bilješci pojedinog učenika i datumima zabilježiti minus onima koji je nemaju te plus učenicima koji su uspješno riješili dodatne zadatke. Pet pluseva za dodatne zadatke donosi ocjenu odličan. Svaki minus iz zadaće učenik može ispraviti ako na idući sat donese riješenu zadaću iz koje je minus dobio.

**Opisne ocjene:**

U rubriku bilješki upisuju se zapažanja o pojedinom učeniku i njegovom odnosu prema radu.

|  |  |
| --- | --- |
| Odličan: | U radu je koncentriran i marljiv.Aktivno se uključuje u rad davanjem ideja i postavljanjem pitanja.Na satu uspijeva riješiti sve ili gotovo sve zadatke.Javlja se na ploču.Bilježnica je potpuna i uredna.Na sat dolazi pripremljen i redovito nosi pribor. |
| Vrlo dobar: | U radu je koncentriran i marljiv.Povremeno se uključuje u rad davanjem ideja i postavljanjem pitanja.Na ploču izlazi uglavnom na poticaj.Bilježnica je potpuna i uredna.Na sat dolazi pripremljen i redovito nosi pribor. |
| Dobar: | Uglavnom marljivo radi na satu.Ako ne razumije gradivo, traži pomoć.Na ploču izlazi uz poticaj.Bilježnica je uglavnom potpuna i uredna.Uglavnom redovito nosi pribor. |
| Dovoljan: | Radi samo na poticaj i zahtjev nastavnika.Ne traži pomoć ako ne razumije gradivo.Bilježnica je nepotpuna i neuredna. |
| Nedovoljan: | Na satu ne radi i ne sudjeluje u raspravi.Ometa druge u radu.Ne piše u bilježnicu, bilježnica je neuredna.Na sat dolazi nepripremljen i bez potrebnog pribora. |

 *Učiteljice matematike: Mateja Sabolčec i Silvija Škerbić*